Selv om en række restriktioner bortfalder 16. januar, bliver andre forlænget. Det gælder nu også kravene for passagerer i tog og busser, oplyser Transportministeriet. Restriktionerne forlænges til og med 31. januar. Følgende krav fortsætter: Krav om coronapas i fjernbusser, InterCity-tog og InterCityLyn-tog (herunder de internationale tog til/fra Tyskland) og krav om siddepladser i fjernbusser. Krav om pladsbillet i DSB’s InterCity og InterCityLyn (herunder de internationale tog til/fra Tyskland). Børn under15 år er undtaget. Krav om mundbind eller visir i den kollektive trafik. Krav om coronapas og mundbind eller visir for køreundervisning og køreprøver. Forbud mod indtagelse af alkohol i busser. Få overblikket over de øvrige restriktioner - og dem, der nu fjernes:
En række restriktioner på transportområdet forlænges til og med 31. januar. Du skal blandt andet fortsat vise coronapas og have en pladsbillet i toget.